It uut dien dat wouter pynnoc inden name voir hem selven en als wittich
mar en momboer jouffr lijsbetten sboden dochter peters wilen sboden gevonist
heeft voer meye en scepen van loeven op jane daneele en willem van
wanghe gebrueden natuerlike kynde wilen jans he te wanghe seke
geluften van wairscape die zij geloeft hebben vanden ondpanden van
xlviii swaer cronen en xvi rijds erfliker renten die de voirs wout
en wilen peter voirtiden tegen hen in iiii porcheelen gecocht en
vercreghen hebben gelijc de selve ondpande en geluften claerlic
genoemt en begrepen sijn in iiii pcessen van guedingen die de voirs wout
d af heeft gesciet voe meye en scepen van loeven uut beleide daer
mede de voirs gebruede totten selve goeden en ondpanden beleidt
waen daer af deen van iiii der voirs cronen gesciede iiii dage
in merte int jair xiiii xxvii dand oic van iiii cronen iiii dage
in novebri ano xxix tderdde van xl cronen des satdaighs na
paeschen ano xxxi En tvierde vanden voirs xvi rijders xx dage
in aprill ano xl vanden welken tvonisse der scepen van loeven
ghinck datmen den ptien dach doen soude en daen teynden recht
Ende de voirs wouter dien achtvolgen den voirs gebrueden mett
stad brieven van loeven die hij elken van hen besundt heeft
gesouden en doen gheven gelijc hij op heden inden rechte gethoent
heeft metter stad bode va loeven die de selve brieve droegh dach
van rechte dede doen op en dijfdage lestleden om alsdoen
tegen hem lande banck alhier vander voirs waerscap rechts
te pleghen Aldaer gheen vanden voirs gebrueden en quam
den voirs wouten hen verwachten en trecht voert versueken
So hebben de hn scepen van loeven ter manissen smeyers
gewijst voe een vonisse dat de voirs gebruede gehouden sijn selen
met live en goede gehouden sijn selen den voirs wouten sijn
waerscap te voldoen na inhout van sijnen scepen brieven na
dat de wairheit gedragen heeft cor kersmake abs roel ov
wynge lynthre pryke ja xix
It vill lov med scab lov add pdciu walter pynnoc ad oia
sina bova mol pdcor joh danel willlm dcor de
wanghe frn quocuq noie censeal Iero sia scal lov iunie
pstpta cor kersmake abs eod